ড্রাগন বল
ড্রাগন বল (জাপানি: ドラゴンボール, Doragon Bōru) একটি জাপানি ধারাবাহিক মাঙ্গা (কামিকস্) । ১৯৮৪ সালে আকিরা তোরিয়ামা দ্বারা এটি প্রথম রচনা শুরু হয়। এই কামিকটি শোনেন জাম্প নামক সাপ্তাহিক ম্যাগাজিনে ১৯৮৪ থেকে ১৯৯৫ সাল পর্যন্ত প্রকাশিত করা হয়েছে। পরবর্তী কালে ৫১৯ বিশিষ্ট পরিচ্ছেদ শুএইশার মধ্যে ৪২ তানকোবোন খণ্ডে প্রকাশ করা হয়। চীনা লোক উপন্যাস প্রাশ্চাত্ত্য দেশে যাত্রা দ্বারা অনুপ্রেরিত, এইটি গোকুর শৈশব থেকে সাবালকত্বর মধ্য দিয়ে অভিযান অনুসরণ করে যা মার্শাল আর্টের শিক্ষা দেওয়া। সে ড্রাগন বল নামক সাত রহস্যজনক গোলক আকৃতির বলের অনুসন্ধানে বিশ্ব ভ্রমণ করে, যেটি একটি ইচ্ছা পূর্ণকারী ড্রাগন ছিল। যে কেবলমাত্র একটি ইচ্ছা পূরণ করতে পারে। পরবর্তীতে গোকু হয়ে উঠে পৃথিবীর রক্ষক, বিভিন্ন মার্শাল আর্ট শিক্ষকদের কাছে থেকে বিভিন্ন সময় সে মার্শাল আর্ট শিখে। তার বন্ধুরাও তার সাথে এ রোমাঞ্চকর ভ্রমণে থাকে। বিভিন্ন সময় বিভিন্ন দুষ্ট লোকের সাথে লড়াই আর ড্রাগন বল খোজার সব রোমাঞ্চকর অভিযানের মাধ্যমেই চলতে থাকে গোকু ও তার বন্ধুদের জীবন। ড্রাগন বলের অনেকগুলো সিরিজ ও মুভি আছে। সিরিজ গুলো হল ড্রাগন বল, ড্রাগন বল জি, ড্রাগন বল জিটি, ড্রাগন বল সুপার। এছাড়াও পরবর্তীতে ড্রাগন বল জি-কে কেন্দ্র করে বেশ কিছু ভিডিও গেমসও নির্মাণ করা হয়।